钦定古今图书集成/明伦汇编/氏族典/第132卷 > 《唐书》 > 《宰相世系表》
## 钦定古今图书集成/明伦汇编/氏族典/第132卷 > 《唐书》 > 《宰相世系表》

辛氏出自姒姓。夏后启封支子于莘，莘辛声相近，遂
为辛氏。周太史辛甲为文王臣，封于长子。秦有将军
辛腾，家于中山。苦陉曾孙蒲，汉初以豪族徙陇西狄
道。曾孙柔，字长汛，光禄大夫、右扶风都尉、冯翊太守。
四子：临众、武贤、登翁。武贤，破羌将军。生庆忌，左将军、
光禄大夫、常乐公。生子产，豫章太守。曾孙茂，后汉成
义将军、酒泉太守、侍中。三子：缄、述。孟孙。孟孙生长水
校尉伯真。伯真二子：孟兴、叔兴。孟兴二子：恩、殷。恩生
子焉。子焉三子：寅、裕、胥。

辛氏宰相一人茂将